সৰস্বতী পূজাৰ নিশা গণেশগুৰিত পথ দুৰ্ঘটনাত প্ৰাণ হেৰুৱালে এজনে…

গণেশগুৰিৰ উৰণীয়া সেতুৰ ওপৰত ভয়ংকৰ পথ দুৰ্ঘটনা। সৰস্বতী পূজাৰ নিশাই প্ৰাণ হেৰুৱালে এজন যুৱকে।

নিশা প্ৰায় ১১ বজাত সংঘটিত হয় এই পথ দুৰ্ঘটনা। AS01BN9739 নম্বৰৰ স্কুটীখনে নিয়ন্ত্ৰণ হেৰুৱাই উৰণীয়া সেতুৰ ডিভাইদাৰত খুন্দা মৰাৰ ফলত থিতাতে নিহত হয় যুৱকজন। পৰৱৰ্তী সময়ত যুৱকজনৰ মৃতদেহ লৈ অহা হয় GMCHলৈ।

নিশাই ঘটনাস্থলীত দিছপুৰ আৰক্ষী উপস্থিত হৈ আৰম্ভ কৰে প্ৰাৰম্ভিক তদন্ত। আৰক্ষীয়ে যুৱকজনৰ পৰা উদ্ধাৰ কৰে এটা ম’বাইল ফোন। কিন্তু এতিয়া পৰ্যন্ত যুৱকজনৰ কোনো ধৰণৰ পৰিচয় পত্ৰ লাভ কৰা নাই আৰক্ষীয়ে।